Τεχνικογεωλογική διερεύνηση των συνθηκών αστοχίας πρανούς Ιερού Κελιού Ευαγγελισμού της Θεοτόκου στο Άγιο Όρος και προτάσεις μέτρων στήριξης και προστασίας
Creators: name: Γούλα, Ευμορφία Χρήστου
Publisher: name: Aristotle University of Thessaloniki
Year: 2017
Subjects: Τεχνικογεωλογική διερεύνηση
Ευστάθεια πρανών
Μέθοδος οριακής ισορροπίας και πεπερασμένων στοιχείων
Geotechnical investigation
Slope stability
Slide, Plaxis

description: Κύριο αντικείμενο της παρούσας μελέτης που εκπονήθηκε στα πλαίσια του προγράμματος μεταπτυχιακών σπουδών του Αριστοτελείου Πανεπιστημίου Θεσσαλονίκης (Α.Π.Θ), αποτελεί η διερεύνηση όλων των γεωλογικών, τεχνικογεωλογικών και υδρογεωλογικών συνθηκών του υπεδάφους της περιοχής μελέτης και ιδιαίτερα του φυσικού πρανούς στο οποίο είναι θεμελιωμένο το Ι. Κ. Ευαγγελισμού της Θεοτόκου, στο Άγιο Όρος. Τα στοιχεία αυτά συνθέτονται και αξιολογούνται, έτσι ώστε να εκτιμηθούν οι γενικές συνθήκες ευστάθειας του μετώπου του υπό μελέτη πρανούς αλλά και η επικινδυνότητα εκδήλωσης αστοχιών στην περιοχή μελέτης. Στην εν λόγω διερεύνηση γίνεται αναφορά στη γεωμορφολογία, λιθολογία, στρωματογραφία, τεκτονική δομή, υδρογεωλογικές συνθήκες, σεισμικότητα και σεισμική επικινδυνότητα των γεωλογικών σχηματισμών οι οποίοι δομούν την περιοχή ενδιαφέροντος. Ακόμη, γίνεται μικροτεκτονική και κινηματική ανάλυση στις θέσεις όπου απαντώνται ψηλά βραχώδη πρανή για την διερεύνηση δυνητικών αστοχιών της βραχομάζας, ενώ παρουσιάζεται και η γεωμηχανική ταξινόμηση αυτής σύμφωνα με τα συστήματα RMR (κατά Bieniawski, 1989), GSI(E. Hoek, Π. Μαρίνος, 2000) και SMR (κατά Romana, 1985). Τα στοιχεία της διερεύνησης συνθέτονται και αξιολογούνται προκειμένου να εκτιμηθούν οι τιμές των εδαφικών εκείνων παραμέτρων που απαιτούνται στη μελέτη της μηχανικής συμπεριφοράς του υπεδάφους (χαρακτηριστικά αντοχής και συμπιεστότητας εδάφους, φέρουσα ικανότητα σχεδιασμού θεμελίωσης - επιτρεπόμενη τάση, κ.λπ.). Οι τιμές αυτές στη συνέχεια εισάγονται στις απαραίτητες αναλύσεις ευστάθειας του υπό μελέτη πρανούς, έτσι ώστε να διατυπωθούν τεκμηριωμένες προτάσεις που αφορούν στο σχεδιασμό των απαιτούμενων μέτρων προστασίας. Όλα τα παραπάνω στοιχεία εισάγονται σε υπολογιστικούς ελέγχους φέρουσας ικανότητας και ευστάθειας πρανών, έτσι ώστε να έχουμε μια συνολική αξιολόγηση των αναμενόμενων γεωλογικών και τεχνικογεωλογικών κινδύνων της περιοχής μελέτης, να εκτιμηθούν σωστά οι παρατηρούμενοι μηχανισμοί αστοχίας και να προταθούν να αναγκαία μέτρα σταθεροποίησης και προστασίας.
description: The main scope of the present study, which was carried out in the frame of the postgraduate studies program of the School of Geology of the Aristotle University of Thessaloniki (A.U.Th), is the investigation of the geological, technogeological and hydrogeological ground conditions of the natural slope and the broader foundation area of the H.C of the Evaggelismos of Theotocos on Agio Oros. All the data are elaborated and evaluated for the estimation of the general conditions of stability of the front of the studied slope as well as of the hazard of triggering failure mechanisms in the area. In this particular investigation there is reference to the geomorphology, lithology - stratigraphy, tectonic regime, hydrogeological conditions, seismicity, and seismic hazard of the geological formations comprising the study area. In addition, micro-tectonic and kinematic analysis of the high rock slopes is presented for the investigation of the potential failures of the rockmass along with geomechanic classification based on RMR (according to Bieniawski, 1989), GSI (E. Hoek, P. Marinos, 2000) and SMR (according to Romana, 1985) systems. All the data are elaborated for the estimation of the soil parameters required for the study of the mechanical behavior of the foundation area (strength characteristics, soil compressibility, bearing capacity etc.). The values of the parameters are subsequently entered in the essential slope stability analyses, so as to produce the potential failure mechanisms and propose the necessary protective measures. All the calculations carried out for the stability analysis of the slopes aim to a thorough evaluation of the expected geological and engineering geological conditions of the study area, in order to estimate the hazard of triggering of the studied failure mechanisms and to propose the necessary support and protection measures.